ടീം അംഗങ്ങള്ക്ക് ഭയമുണ്ട് താലിബാന് ഭരണത്തില് പ്രതികരണവുമായി അഫ്ഗാന് ക്രിക്കറ്റ് താരം അഫ്ഗാനിസ്ഥാനിലെ ഭരണം താലിബാന് പിടിച്ചടക്കിയതില് ടീം അംഗങ്ങള്ക്ക് ഭയമുണ്ടെന്ന് ക്രിക്കറ്റ് താരം നവീനുല് ഹഖ്. ക്രിക്കറ്റില് ഇടപെടില്ലെന്ന് താലിബാന് പറഞ്ഞിട്ടുണ്ടെങ്കില് അത് പൂര്ണമായും വിശ്വസിക്കാനാവില്ല. അഫ്ഗാനികള്ക്ക് ക്രിക്കറ്റ് വെറും ഒരു ഗെയിം എന്നതിനപ്പുറമാണ് എന്നും അദ്ദേഹം പറഞ്ഞു. ബിബിസി റേഡിയോക്ക് നല്കിയ അഭിമുഖത്തിലാണ് നവീനുല് ഹഖിന്്റെ പ്രതികരണം. Afghan cricketers Taliban takeover താരങ്ങളുടെ കണ്ണുകളിലും ശബ്ദത്തിലുമൊക്കെ ഭയമുണ്ട്. അവരുടെ സന്ദേശങ്ങളിലും ഭയം കാണാം. കായികതാരങ്ങളെ ഒരു തരത്തിലും ഉപദ്രവിക്കില്ലെന്ന് താലിബാന് പറഞ്ഞിട്ടുണ്ടെങ്കിലും, ആര്ക്കും ഒന്നുമറിയില്ല. ആളുകളെ സന്തോഷവാന്മാരാക്കുന്നത് ക്രിക്കറ്റാണ്. അത് അഫ്ഗാനിസ്ഥാന് വളരെ പ്രാധാന്യമുള്ള കാരണം. ക്രിക്കറ്റ് എന്നാല് അഫ്ഗാന് ജനതക്ക് ഒരു ഗെയിം മാത്രമല്ല. പ്രശ്നങ്ങളെപ്പറ്റി ഒന്നോരണ്ടോ മിനിട്ട് മറന്ന് ക്രിക്കറ്റ് മാത്രം ശ്രദ്ധിക്കും. പക്ഷേ, പ്രശ്നങ്ങള് വീണ്ടും മനസ്സിലേക്കെത്തും. രാജ്യം ഇങ്ങനെ പ്രശ്നത്തില് നില്ക്കുമ്ബോള് എനിക്ക് ക്രിക്കറ്റ് മാത്രം ശ്രദ്ധിക്കാന് കഴിയില്ല. അദ്ദേഹം പറഞ്ഞു. Read Also : അഭയാര്ത്ഥികളെ സഹായിക്കണം, ഡല്ഹി യുഎന് ഹൈക്കമ്മിഷന് മുന്നില് അഫ്ഗാന് പൗരന്മാരുടെ പ്രതിഷേധം അഫ്ഗാനിസ്ഥാനില് ഇന്ന് ഇന്ത്യ കൂടുതല് ആളുകളെ രാജ്യത്ത് എത്തികുകയാണ്. മൂന്ന് വിമാനങ്ങളിലായി 400 പേരെയാണ് അഫ്ഗാനില് നിന്ന് ഇന്ത്യ ഞായറാഴ്ച തിരികെയെത്തിച്ചത്. ഇതില് അന്പത് പേര് മലയാളികളാണ്. താലിബാന് അഫ്ഗാന് ഭരണം പിടിച്ചെടുത്തതിനെ തുടര്ന്നാണ് ഇന്ത്യന് പൗരന്മാരെ സുരക്ഷിതരായി രാജ്യത്ത് തിരിച്ചെത്തിക്കുന്നതിനുള്ള നടപടികള് ഇന്ത്യ അടക്കമുള്ള രാജ്യങ്ങള് ആരംഭിച്ചത്. അഫ്ഗാനില് ഇനിയും കുടുങ്ങി്ക്കിടക്കുന്ന മലയാളികള്ക്ക് നോര്ക്ക് റൂട്ട്സുമായി ബന്ധപ്പെടാമെന്ന് മുഖ്യമന്ത്രി പിണറായി വിജയന് അറിയിച്ചിട്ടുണ്ട്. താലിബാന് അഫ്ഗാന് തലസ്ഥാനം പിടിച്ചെടുത്തതിന് പിന്നാലെ നയതന്ത്ര ഉദ്യോഗസ്ഥര് ഉള്പ്പെടെ 200 പേരെ കഴിഞ്ഞ തിങ്കളാഴ്ച വ്യോമസേനയുടെ പ്രത്യേക വിമാനത്തില് ഇന്ത്യ തിരിച്ചെത്തിച്ചിരുന്നു. 150 പേരടങ്ങുന്ന മറ്റൊരു വിമാനം കഴിഞ്ഞ ചൊവ്വാഴ്ച ഡല്ഹിയിലെത്തിയിരുന്നു. പൗരന്മാരെ തിരിച്ചെത്തിക്കുന്ന ദൗത്യം യു.എസ്, ഖത്തര്, താജികിസ്താന് എന്നീ രാജ്യങ്ങളുമായി ചേര്ന്നാണ് ഇന്ത്യ പൂര്ത്തിയാക്കിയത്. പൗരന്മാരെ നാട്ടിലെത്തിക്കുന്ന ദൗത്യം തുടരുകയാണെന്ന് വിദേശകാര്യ മന്ത്രാലയ വക്താവ് അരിന്തം ബാഗി ട്വീറ്റ് ചെയ്തു. അതിനിടെ താലിബാനെതിരെ ജി 7 രാജ്യങ്ങള് ഉപരോധമേര്പ്പെടുത്താനുള്ള നീക്കത്തിലാണ്. ഉപരോധനീക്കമെന്ന ബ്രിട്ടന്റെ നിര്ദേശത്തിന് അമേരിക്ക പരസ്യ പിന്തുണ അറിയിച്ചിട്ടുണ്ട്. Story Highlight: Afghan cricketers distress Taliban takeover